Vanessa Paradis

vinheta

**Vanessa Paradis** (nascuda lo 22 de decembre de 1972 a Saint-Maur-des-Fossés) es una actritz e cantaira francesa. 

## Familha e amor
Es la sòr de l'actritz francesa Alysson Paradis e la neboda de l'actor Didier Pain.

Foguèt la nòvia del cantaire Florent Pagny e del cantaire Lenny Kravitz, mas dempuèi 1998 viu amb l'actor Johnny Depp. An dos mainatges : Lily-Rose Melody (nascuda lo 27 de mai de 1999) e Jack John Christopher III (nascut lo 9 d'abrial de 2002). Demòran entre França e los Estats Units. An un ostal en França, un ostal a Hollywood e una isla dins las Bahamas.

## La cançon
Lo primièr còp que cantèt en public foguèt lo 3 de mai de 1981 dins l'emission de television *L'école des fans* qu'animava Jacques Martin. Cantèt *Émilie Jolie*, cançon extracha del conte musical de Philippe Chatel. 

En 1985, cantèt la cançon *La magie des surprises-parties*. Aqueste "45 tours" capitèt pas. 

En 1987, sa carrièra comencèt vertadierament amb la cançon *Joe le taxi* d'Étienne Roda-Gil. Als 14 ans, Vanessa Paradis foguèt al cap del *Top 50* pendent 11 sematnas. 

En 1990, Serge Gainsbourg li compausèt l'album *Variations sur le même t'aime*. 

En 1992, anèt als Estats Units ont trabalhèt amb Lenny Kravitz qui compausèt un album qui s'apelava *Vanessa Paradis*. La jovena Vanessa cantèt en anglés pel primièr còp e capitèt. Faguèt fòrça concèrts, dont dètz a l'Olympia. 

En 2000, faguèt l'album *Bliss*.

En 2007, sortiguèt son 5en album, *Divinidylle*, realizat amb -M- (Matthieu Chedid).

En 2009, sortiguèt son 1e album best of amb 3 novas cancons.

### Discografia
* 1988 : *M&J*.
* 1990 : *Variations sur le même t'aime* de Serge Gainsbourg.
* 1992 : *Vanessa Paradis*. 
* 1994 : *Vanessa Paradis Live* de Lenny Kravitz. 
* 2000 : *Bliss* de Matthieu Chedid.
* 2001 : *Vanessa Paradis au Zénith*. 
* 2007 : *Divinidylle* de Matthieu Chedid.
* 2009 : *Il y a* (best of)

## Lo cinèma
En 1989, Vanessa Paradis joguèt lo ròtle de Mathilde dins lo filme *Noce blanche* de Jean-Claude Brisseau, ont Mathilde es una filha drogada qu'aima son professor de filosofia. Ganhèt lo *César du meilleur espoir féminin* e lo *Prix Romy Schneider*.

En 1991, faguèt la publicitat pel perfum *Coco de Chanel*. 

En 1994, joguèt lo filme *Élisa* amb Gérard Depardieu. Es l'istòria d'una filha que cèrca son paire. Lo filme es un omenatge a Serge Gainsbourg, mòrt tres annadas abans, e qu'aviá escricha la cançon *Élisa*. 
 
### Filmografia
* 1988 : *[[Noce blanche]]* de Jean-Claude Brisseau, amb Bruno Cremer.
* 1995 : *[[Élisa (filme)|Élisa]]* de Jean Becker, amb Gérard Depardieu, Clotilde Courau e Philippe Léotard.
* 1997 : *[[Un amour de sorcière]]* de René Manzor, amb Jean Reno e Jeanne Moreau.
* 1998 : *[[1 chance sur 2]]* de Patrice Leconte, amb Alain Delon e Jean-Paul Belmondo.
* 1999 : *[[La fille sur le pont]]* de Patrice Leconte, amb Daniel Auteuil.
* 2004 : *[[Atomik Circus, le retour de James Bataille]]* de Didier et Thierry Poiraud, amb Benoît Poelvoorde.
* 2005 : *[[Mon ange]]* de Serge Frydman.
* 2005 : *[[Pollux, le manège enchanté]]* (Votz) de Jean Duval.
* 2007 : *[[La Clef (filme, 2007)|La Clef]]* de Guillaume Nicloux.

## Ligams extèrnes
* Sit Oficial

{ORDENA:Paradis, Vanessa}}